风入松 (古琴曲)

《风入松》是一首古琴曲。

古琴曲
《通志·乐略》载《风入松》为三十六杂曲之一。作者不详，传说为嵇康所作，一说为雍门周作，亦有说嵇康仅为作词的，亦说作词作曲皆为嵇康的。>

三十六杂曲
《通志·乐略》以为：蔡氏五弄、双凤、离鸾、归风、送远、幽兰、白雪、长清、短清、长侧、短侧、清调、大游、小游、明君、胡笳、广陵散、白鱼叹、楚妃叹、风入松、乌夜啼、楚明光、石上流泉、临汝侯子安之、流渐涸、双燕离、阳春弄、悦人弄、连珠弄、中挥清、畅志清、蟹行清、看客清、便僻清、婉转清。

风入松歌
《乐府诗集》卷六十有僧皎然《风入松歌》一首。
【风入松歌】
僧皎然
《琴集》曰：“《风入松》，魏嵇康所作也。”
西岭松声落日秋，千枝万叶风飗飗。
美人援琴弄成曲，写得松间声断续。
声断续，清我魂，流波坏陵安足轮。
美人夜坐月明里，含少商兮照清徵。
风何凄兮飘飉　，搅寒松兮又夜起。
夜未央，曲何长，金徽更促声泱泱。
何人此时不得意，意苦弦悲闻客堂。

词牌名
宋词有《风入松》词。

吴文英
听风听雨过清明，愁草瘗花铭。楼前绿暗分携路，一丝柳，一寸柔情。料峭春寒中酒，交加晓梦啼莺。
西园日日扫林亭，依旧赏新晴。黄蜂频扑秋千索，有当时纤手香凝。惆怅双鸳不到，幽阶一夜苔生。

一帆江上暮潮平，骑鹤过瑶京。湘波山色青天外，红香荡玉佩东丁。西圃仍圆夜月，南风微弄秋声。 
阿咸才俊玉壶冰，王母最怜生。万年枝上千年叶，垂杨鬓春共青青。连唤碧筒传酒，云回一曲双成。

画船帘密不藏香，飞作楚云狂。傍怀半卷金炉烬，怕暖销春日朝阳。清馥晴熏残醉，断烟无限思量。
凭阑心事隔垂杨，楼燕锁幽妆。梅花偏恼多情月，慰溪桥流水昏黄。哀曲霜鸿凄断，梦魂寒蝶幽扬。
 
一番疏雨洗芙蓉，玉冷佩丁东。辘轳听带秋声转，早凉生傍井梧桐。欢宴良宵好月，佳人修竹清风。
临池飞阁乍青红，移酒小垂虹。贞元供奉梨园曲，称十香深蘸琼锺。醉梦孤云晓色，笙歌一派秋空。
 
蝉声空曳别枝长，似曲不成商。御罗屏底翻歌扇，忆西湖临水开窗。和醉重寻幽梦，残衾已断熏香。 
兰舟高荡涨波凉，愁被矮桥妨。暮烟疏雨西园路，误秋娘浅约宫黄。还泊邮亭唤酒，旧曾送客斜阳。 
 
春风吴柳几番黄，欢事小蛮窗。梅花正结双头梦，被玉龙吹散幽香。昨夜灯前歌黛，今朝陌上啼妆。 
最怜无侣伴雏莺，桃叶已春江。曲屏先暖鸳衾惯，夜寒深都是思量。莫道蓝桥路远，行云只隔幽坊。

陈允平 
西清人住水云乡，心静日偏长。闲中自乐壶天趣，笑红尘谁是羲皇。叠嶂双溪争似，西湖雨色晴光。
碧龟巢处藕花香，波影浸书床。庭前一种红兰树，薰风又吹长瑶芳。竹外椿前舞彩，柳边槐底鸣珰。

曹冠
瑶烟敛散媚晴空，云淡奇峰。澄江金斗平波面，扁舟载蓑笠渔翁。仿佛辋川图上，依稀苕霅溪中。
舂锄掠水浪花重，飞傍芦丛。绮霞斜映征鸿影，供吟毫佳景无穷。顿起骑鲸游兴，泠然欲御清风。

白朴 
使君高宴出红梅，腰鼓揭春雷。更将红酒浇浓艳，风流梦不负花魁。千里江山吴楚，一时人物邹枚。
软金杯衬硬金杯，香挽洞庭回。西溪不减东山兴，欢摇动北海樽垒。老我天涯倦客，一杯醉玉先颓。

白君瑞 
一冬不见雪花飞，爱日荡晴晖。腊残未解寒塘冻，东风细已露春期。正是年时策马，相随村落寻梅。
故人别久信音稀，排闷有新诗。雁声北去江城暖，暗舒展花柳容仪。屈指烧灯不远，等闲休锁双眉。

注释

古琴曲
植物題材樂曲
風題材樂曲